钦定古今图书集成/明伦汇编/闺媛典/第151卷 > 倪仁祐妻朱氏〈张氏附〉
## 钦定古今图书集成/明伦汇编/闺媛典/第151卷 > 倪仁祐妻朱氏〈张氏附〉

按《金华府志》：“朱氏，义乌进士朱懋芳女，适进士倪尚
忠次子仁祐。尚忠侄仁禴，娶邵武通判张应栋女。祐
弱冠有声，黉序禴亦少称名士，以攻苦得羸疾亡，继
祐子立昌为嗣。明年，祐病亦死，妯娌茕茕，相对泣血，
抚孤三十年。县令上其事，并获优恤。朱年六十二，张
年八十馀卒。”